DĖL ŠILALĖS RAJONO SAVIVALDYBĖS ADMINISTRACIJOS KALTINĖNŲ SENIŪNIJOS IŠPLĖSTINĖS SENIŪNAIČIŲ SUEIGOS ATRINKTO PROJEKTO FINANSAVIMO IR LĖŠŲ SKYRIMO PROJEKTO ĮGYVENDINIMUI 2020 METAIS

2020 m. liepos 1 d. Nr. DĮV-580

Šilalė

Vadovaudamasis Lietuvos Respublikos vietos savivaldos įstatymo 29 straipsnio 8 dalies 2 punktu, Nevyriausybinių organizacijų ir bendruomeninės veiklos stiprinimo 2020 metų veiksmų plano įgyvendinimo 1.1.5 priemonės „Stiprinti bendruomeninę veiklą savivaldybėse“ įgyvendinimo Šilalės rajono savivaldybėje aprašo, patvirtinto Šilalės rajono savivaldybės administracijos direktoriaus 2020 m. kovo 5 d. įsakymu Nr. DĮV-206 „Dėl Nevyriausybinių organizacijų ir bendruomeninės veiklos stiprinimo 2020 metų veiksmų plano įgyvendinimo 1.1.5 priemonės „Stiprinti bendruomeninę veiklą savivaldybėse“ įgyvendinimo Šilalės rajono savivaldybėje aprašo patvirtinimo“, 24 ir 26 punktais, atsižvelgdamas į Kaltinėnų seniūnijos išplėstinės seniūnaičių sueigos 2020 m. birželio 25 d. protokolą Nr. D3-25-(1.5):

1. S k i r i u 1299,00 Eur Kaltinėnų miestelio bendruomenei projekto „Kurkime skaitančią ir draugišką kaimynystę“ įgyvendinimui, atitinkančiam Savivaldybės aprašo 10.5 papunktyje numatytai prioritetinei finansuotinai veiklai, bendruomenės narių (gyventojų) švietėjiškai veiklai skatinti (knygų namelių, kėdžių, kanceliarinių prekių ir viešinimo paslaugos pirkimo išlaidoms apmokėti) 2020 m. III ketvirtyje.

1. P a v e d u Kaltinėnų miestelio bendruomenės pirmininkui ne vėliau kaip per 15 kalendorinių dienų nuo šio įsakymo priėmimo dienos pasirašyti Projekto įgyvendinimo sutartį.
2. Į p a r e i g o j u paskelbti šį įsakymą Šilalės rajono savivaldybės interneto svetainėje [www.silale.lt](http://www.silale.lt), Kaltinėnų seniūnijos ir Kaltinėnų miestelio bendruomenės skelbimų lentose.

Šis įsakymas gali būti skundžiamas Lietuvos Respublikos administracinių bylų teisenos įstatymo nustatyta tvarka Lietuvos administracinių ginčų komisijos Klaipėdos apygardos skyriui (H. Manto g. 37, 92236 Klaipėda) arba Regionų apygardos administracinio teismo Klaipėdos rūmams (Galinio Pylimo g. 9, 91230 Klaipėda) per vieną mėnesį nuo šio įsakymo paskelbimo dienos arba įteikimo suinteresuotam asmeniui dienos.

Administracijos direktorius Valdemaras Jasevičius